**7. pielikums**

**Informācija par atļaujas saņemšanas kārtību roņu līķu izmantošanai personiskiem nolūkiem**

**Rīcības shēma:**

1. Zvejnieks iesniedz iesniegumu atļaujas saņemšanai Dabas aizsardzības pārvaldē elektroniski sūtot uz e-pastu pasts@daba.gov.lv vai caur portālu e-latvija.lv (iesnieguma veidlapas: <https://www.latvija.lv/lv/PPK/dzives-situacija/apakssituacija/p22/ProcesaApraksts>, <https://www.daba.gov.lv/public/lat/pakalpojumi/atlaujas_un_saskanojumi/darbibas_ar_sugam_un_biotopiem1/>).

2. Iesniegumā jānorāda un ar savu parakstu jāapliecina:

• ka no roņiem iegūtie produkti **tiks izmantoti tikai personiskām vajadzībām**, netiks komerciāli izmantoti, piedāvāti pārdošanai vai apmaiņai, dāvināti vai jebkādā citādā veidā netiks veikta to īpašnieku maiņa;

• ka tiks iegūti tikai zvejas rīkos **nejauši bojā gājušie roņi**;

• roņu skaits, ko plānots iegūt pēc to nejaušas bojā ejas zvejas rīkos;

• paredzētais izmantošanas veids – gaļa, āda, tauki u.c.;

• izmantojamie zvejas rīki un zvejas teritorija.

3. Iesniegumam jāpievieno **zvejas žurnāla kopija ar tajā norādītu informāciju par nejaušu roņa bojāejas gadījumu zvejas rīkā**:

• atļauju pieprasot pēc bojāgājuša roņa konstatēšanas, iesniegumam jāpievieno konkrētās zvejas reizes zvejas žurnāla kopija (kas aizpildīts atbilstoši MK 02.05.2007. noteikumu Nr.296 8.3.apakšpunktam -https://likumi.lv/doc.php?id=156709) ;

• atļauju pieprasot pirms bojāgājušā roņa konstatēšanas, iesniegumam jāpievieno konkrētā zvejnieka iepriekš aizpildītā(-o) zvejas žurnāla(-u) kopija(-s).

4. **Atļauja nav nepieciešama**, lai krastā nogādātu un vietējās pašvaldības atbildīgajiem darbiniekiem nodotu zvejas rīkos nejauši bojāgājušos roņu īpatņus to utilizācijai.

5. Izvērtējot iesniegumu un tam pievienoto informāciju Dabas aizsardzības pārvalde mēneša laikā pieņem lēmumu par atļaujas izsniegšanu un iegūstamo īpatņu skaitu un par lēmumu informē zvejnieku.

6. Atļaujas saņemšanas un bojāgājušā īpatņa tālākas izmantošanas gadījumā zvejnieks 30 dienu laikā pēc atļaujas derīguma termiņa beigām Dabas aizsardzības pārvaldē iesniedz atskaiti par īpatņa(-u) izmantošanu.